Audi’dagi Xames Bugatti haydab ketayotgan Ronalduga yo‘l bermadi (video)

Madridning “Real” jamoasi yarim himoyachisi Xames Rodriges hamda hujumchi Krishtianu Ronaldu klub mashg‘ulotlariga o‘z avtomobillarida tashrif buyurdi. Ushbu holat aks etgan video 29-dekabr kuni YouTube’ga joylandi.

Videolavhada kolumbiyalik futbolchi katta tezlikda Audi R8 avtomobilida harakatlanib kelayotgani hamda Bugatti Veyron’da ketayotgan Ronalduga yo‘l bermaganini ko‘rish mumkin.
Taqqoslash uchun, narxi qariyb 200 ming dollar turadigan Audi R8 ning maksimal tezligi soatiga 329 kilometrni tashkil etadi. Ronalduning Bugatti Veyron’i esa 1,5–2,5 million dollar atrofida baholangan. Mashinaning tezligi maksimal tezligi 410 kilometrga teng.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.